Георги Щерев
Бряг

chitanka.info

Вали… Небето потъмнява,

една вълна сърцето ми върти.

Брегът се люшка изоставен

от хора,

думи

и мечти.

Вървя с деня. И нощ ме чака, зная.

В очите ми дъжда припрян ръми.

И бързам аз от него да узная

пътеката на твойте дни.

И все вали…

Над пясъка остават

на капките прощалните следи,

и заедно с морето преминават

през мен

и стават на звезди.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.